CELEX: 31983D0202
Language: el
Date: 1983-04-18 00:00:00
Title: 83/202/ΕΟΚ: Απόφαση της Επιτροπής της 18ης Απριλίου 1983 περί χορηγήσεως αδείας στη Γαλλική Δημοκρατία για την καθιέρωση ενδοκοινοτικής επίβλεψης των εισαγωγών βαμβακερών υφασμάτων και T-shirts καταγωγής Τουρκίας, που έχουν τεθεί σε ελεύθερη κυκλοφορία στην Κοινότητα (Το κείμενο στην γαλλική γλώσσα είναι το μόνο αυθεντικό)

Avis juridique important

|

31983D0202

83/202/ΕΟΚ: Απόφαση της Επιτροπής της 18ης Απριλίου 1983 περί χορηγήσεως αδείας στη Γαλλική Δημοκρατία για την καθιέρωση ενδοκοινοτικής επίβλεψης των εισαγωγών βαμβακερών υφασμάτων και T-shirts καταγωγής Τουρκίας, που έχουν τεθεί σε ελεύθερη κυκλοφορία στην Κοινότητα (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 112 της 28/04/1983 σ. 0031 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Απριλίου 1983  περί χορηγήσεως αδείας στη Γαλλική Δημοκρατία για την καθιέρωση ενδοκοινοτικής επίβλεψης των εισαγωγών βαμβακερών υφασμάτων και T-shirts καταγωγής Τουρκίας που έχουν τεθεί σε ελεύθερη κυκλοφορία στην Κοινότητα  (Το κείμενο στη γαλλική γλώσσα είναι το μόνο αυθεντικό)  (83/202/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  το άρθρο 115 της συνθήκης πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών και τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,  Εκτιμώντας:  ότι, σύμφωνα με το άρθρο 1 του κανονισμού (ΕΟΚ) αριθ. 1842/71 του Συμβουλίου της 21ης Ιουνίου 1971 περί των μέτρων διασφαλίσεως που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Τουρκίας (2), η Επιτροπή καθιέρωσε, με βάση τον κανονισμό (ΕΟΚ) αριθ. 539/83 της 7ης Μαρτίου 1983 (3), προστατευτικά μέτρα έναντι εισαγωγών στην Κοινότητα βαμβακερών υφασμάτων (κατηγορία 2) και T-shirts (κατηγορία 4) που κατάγονται από την Τουρκία·  ότι εγκρίθηκαν παρόμοια μέτρα περιφερειακής διαφύλαξης εξαιτίας της μαζικής και ταχείας ανόδου των εν λόγω εισαγωγών όσον αφορά την Κοινότητα και της προκαλούμενης ζημίας στους ενδιαφερόμενους παραγωγούς της Κοινότητας·  ότι, με βάση τα προστατευτικά μέτρα που καθιερώθηκαν με τον τρόπο αυτό για την εισαγωγή βαμβακερών υφασμάτων και T-shirts καταγωγής Τουρκίας, στην Κοινότητα, έχει καθοριστεί για την περίοδο από 9 Μαρτίου έως 15 Ιουλίου 1983 ένα ανώτατο ποσοτικό όριο 1 200 τόνων και 3 600 000 τεμαχίων αντίστοιχα·  ότι οι διαφορές στις συνθήκες αγοράς εντός της Κοινότητας και η ιδιαίτερη ευαισθησία του κλάδου της κοινοτικής βιομηχανίας ελήφθησαν υπόψη για την κατανομή του παραπάνω ποσοτικού ορίου μεταξύ των Κρατών μελών· ότι τα ποσοτικά όρια που αντιστοιχούν στην Γαλλία ανέρχονται σε 180 τόνους για τα βαμβακερά υφάσματα και σε 360 000 τεμάχια για τα T-shirts·  ότι οι υφιστάμενες ανομοιότητες μεταξύ των συνθηκών εισαγωγής των εν λόγω προϊόντων στα διάφορα Κράτη μέλη είναι δυνατόν να προκαλέσουν μεταβολές στη διακίνηση των εμπορευμάτων·  ότι, για να αποκαλύπτονται ταχύτερα οι μεταβολές στη διακίνηση των εμπορευμάτων που είναι σε θέση να επιδεινώσουν ή να προκαλέσουν οικονομικές δυσχέρειες, στον εν λόγω τομέα, η γαλλική κυβέρνηση υπέβαλε, με ημερομηνία 25 Μαρτίου 1983, αίτηση στην Επιτροπή σύμφωνα με το άρθρο 2 της απόφασης 80/47/ΕΟΚ, για να της δοθεί η εξουσιοδότηση καθιέρωσης της προηγούμενης ενδοκοινοτικής επίβλεψης στις εισαγωγές βαμβακερών υφασμάτων και T-shirts που κατάγονται από την Τουρκία και έχουν τεθεί σε ελεύθερη κυκλοφορία στα άλλα Κράτη μέλη·  ότι η Επιτροπή εξέτασε αν οι εν λόγω εισαγωγές μπορούσαν να αποτελέσουν αντικείμενο μέτρων ενδοκοινοτικής επίβλεψης με βάση το άρθρο 2 της απόφασης 80/47/ΕΟΚ·  ότι από την εξέταση αυτή προέκυψε ότι υπάρχει κίνδυνος να παρουσιαστούν μεταβολές στη διακίνηση των εμπορευμάτων μέσω των άλλων Κρατών μελών, που θέτουν σε κίνδυνο τους επιδιωκόμενους στόχους των ανωτέρω μέτρων διαφύλαξης και επιδεινώνουν ή παρατείνουν τις οικονομικές δυσχέρειες των ενδιαφερόμενων παραγωγικών κλάδων·  ότι, εξαιτίας της εφαρμογής της επίσημης ρήτρας διαφύλαξης και των έκτακτων περιστάσεων, πρέπει να δοθεί στη Γαλλία η εξουσιοδότηση καθιέρωσης προηγούμενης ενδοκοινοτικής επίβλεψης στις εισαγωγές προϊόντων, σχετικές με τις κατηγορίες 2 και 4, που κατάγονται από την Τουρκία και έχουν τεθεί σε ελεύθερη κυκλοφορία στα άλλα Κράτη μέλη, μέχρι τη λήξη ισχύος του προαναφερθέντος κανονισμού (ΕΟΚ) αριθ. 539/83,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλική Δημοκρατία εξουσιοδοτείται να προβεί, έως τις 15 Ιουλίου 1983, σύμφωνα με την απόφαση 80/47/ΕΟΚ, σε ενδοκοινοτική επίβλεψη των εισαγωγών κλωστοϋφαντουργικών προϊόντων των κατηγοριών 2 και 4 που αναφέρονται στο παράρτημα, τα οποία κατάγονται από την Τουρκία και έχουν τεθεί σε ελεύθερη κυκλοφορία στα άλλα Κράτη μέλη.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 18 Απριλίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 192 της 26. 8. 1971, σ. 14.  (3) ΕΕ αριθ. L 63 της 9. 3. 1983, σ. 15.  ΠΑΡΑΡΤΗΜΑ  1.2.3.4 //   //   //   //   // Κατη-  γορία  // Κλάση του Κοινού  Δασμολογίου   // Κώδικας  NIMEXE (1983)   // Περιγραφή εμπορευμάτων   //   //   //   //   // 2   // 55.09   //  55.09-03, 04, 05, 06, 07, 08, 09, 10, 11, 12, 13, 14, 15, 16, 17, 19, 21, 29, 32, 34, 35, 37, 38, 39, 41, 49, 51, 52, 53, 54, 55, 56, 57, 59, 61, 63, 64, 65, 66, 67, 68, 69, 70, 71, 73, 75, 76, 77, 78, 79, 80, 81, 82, 83, 84, 85, 87, 88, 89, 90, 91, 92, 93, 98, 99  // Έτερα βαμβακηρά υφάσματα:  Υφάσματα βαμβακηρά έτερα των υφασμάτων με ύφανσιν γάζης, των φλοκωτών σπογγώδους μορφής, ειδών κορδελλοποιίας, βελούδων, πλουσσών, υφασμάτων φλοκωτών, υφασμάτων εκ νημάτων σενίλλης, τουλίων και υφασμάτων βροχιδωτών δια κόμβων  // 4   // 60.04  Β Ι  ΙΙ α)  β)  γ)  IV β) 1 αα)  δδ)  2 εε)  δ) 1 αα)  δδ)  2 δδ)   //  60.04-19, 20, 22, 23, 24, 26, 41, 50, 58, 71, 79, 89  // Έτοιμα ενδύματα εσωτερικά (εσώρουχα), πλεκτά, μη ελαστικά ουδέ συνδεδυασμένα μετά καουτσούκ:  Υποκάμισα, και υποκαμισάκια, T-shirts, sous-pulls, φανέλλαι και παρόμοια είδη, πλεκτά, μη ελαστικά ουδέ συνδεδυασμένα μετά καουτσούκ, έτερα των ενδυμάτων δια βρέφη, βαμβακηρά ή εκ συνθετικών υφαντικών ινών. T-shirts και sous-pulls εκ τεχνητών υφαντικών ινών, έτερα των ενδυμάτων δια βρέφη  //   //   //  //